Sun opposition Venus: Awareness of relationships - Personal Daily Horoscope - Astrodienst Guest user u1361686498
30-Jul-2016, 08:42 UT/GMT Bekende afslaer Stephan Welz oorlede - Maroela Media
Stephan Welz Foto: Strauss & Co
“Strauss & Co moet met groot hartseer dat ons besturende direkteur, Stephan Welz, op 25 Desember oorlede is ná ŉ kort siekbed,” het die maatskappy op sy webwerf bevestig.
Welz is verlede maand met drie tipes kanker gediagnoseer. Sy vrou, Carmen, het aan SAUK gesê hy is om 16:00 by sy huis in Johannesburg oorlede. “Hy wou nie ŉ hospitaalbed sterf nie,” het sy gesê. “Ons is bly dat hy in sy eie bed was, omring met blomme en die musiek waarvoor hy lief was.”
ŉ Gedenkdiens sal volgende jaar gehou word.
Welz het meer as 36 jaar ervaring in die afslaersbedryf met Sotheby’s in Londen, Amsterdam en Suid-Afrika. Hy het ŉ omvattende kennis gehad van Suid-Afrikaanse kuns en antieke ware en was baie gerespekteer in sy veld.
Strauss & Co is een van die grootste afslaers in Suid-Afrika en ŉ wêreldleier in die Suid-Afrikaanse kunsmark met ŉ jaarlikse omset van meer as R155 miljoen. Strauss & Co het onder leiding van Welz nege van die 10 duurste skilderye ooit in Suid-Afrika op ŉ veiling verkoop. Welz is die Suid-Afrikaner met die meeste afslaersrekords. Lees meer oor sy lewe.
Hy het in 2006 die maatskappy, Stephan Welz & Company, verkoop en het geen meer belange in dié maatskappy gehad nie, al gebruik hulle steeds sy naam.
Wat ‘n aangename voorreg om hierdie merkwaardige man ook te kon ontmoet met ‘n klompie van my oudhede.
Kommentaar sneuwel vir ?
Maroela het jou kommentaar goedgekeur, maar wanneer ‘n sekere aantal lesers ‘n kommentaar vir watter rede ook al “rapporteer”, word dit weggesteek totdat ons dit weer kan nasien. In hierdie geval het lesers jou kommentaar gerapporteer, maar ons het dit weer goedgekeur.
Maroela, ek wil voorstel dat dit oorweeg moet word, dat wanneer iemand ‘n plasing rapporteer hy sy / sy haar naam en epos adres plus rede moet verskaf. Die rapportering van Peet se kommentaar klink of dit kwaadwillig gedoen is.
Dit is swaar om afskeid te neem van iemand wat sulke diep spore getrap het en homself onderskei het op sy gebied. My innige simpatie aan die familie. Ons eer Stephan se nagedagtenis, rus in vrede.